CELEX: 32007R0479
Language: fi
Date: 2007-04-27 00:00:00
Title: Komission asetus (EY) N:o 479/2007, tehty 27 päivänä huhtikuuta 2007 , Euroopan parlamentin ja neuvoston asetusten (EY) N:o 853/2004, (EY) N:o 854/2004 ja (EY) N:o 882/2004 täytäntöönpanoa koskevista siirtymäjärjestelyistä sekä asetusten (EY) N:o 853/2004 ja (EY) N:o 854/2004 muuttamisesta annetun asetuksen (EY) N:o 2076/2005 muuttamisesta (ETA:n kannalta merkityksellinen teksti )

28.4.2007   
            
            
               FI
            
            
               Euroopan unionin virallinen lehti
            
            
               L 111/46
            
         
      KOMISSION ASETUS (EY) N:o 479/2007,
   tehty 27 päivänä huhtikuuta 2007,
   Euroopan parlamentin ja neuvoston asetusten (EY) N:o 853/2004, (EY) N:o 854/2004 ja (EY) N:o 882/2004 täytäntöönpanoa koskevista siirtymäjärjestelyistä sekä asetusten (EY) N:o 853/2004 ja (EY) N:o 854/2004 muuttamisesta annetun asetuksen (EY) N:o 2076/2005 muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 9 artiklan,
   ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (2) ja erityisesti sen 16 artiklan,
   sekä katsoo seuraavaa:
   
               (1)
            
            
               Komission asetuksessa (EY) N:o 2076/2005 (3) vahvistetaan siirtymäjärjestelyt Euroopan parlamentin ja neuvoston asetusten (EY) N:o 853/2004, (EY) N:o 854/2004 ja (EY) N:o 882/2004 täytäntöönpanolle.
            
         
               (2)
            
            
               Komission asetuksen (EY) N:o 2074/2005 (4) 6 artiklassa säädetään terveystodistusten malleista tiettyjen eläinperäisten tuotteiden tuontia varten asetuksen (EY) N:o 853/2004 soveltamiseksi. Nämä tuotteet luetellaan asetuksen (EY) N:o 2074/2005 liitteessä VI, ja niihin kuuluvat sammakonreidet ja etanat, gelatiini, kollageeni, kalastustuotteet, elävät simpukat sekä hunaja ja muut mehiläistuotteet.
            
         
               (3)
            
            
               Asetuksen (EY) N:o 2076/2005 7 artiklan 4 kohdassa säädetään asetuksen (EY) N:o 2074/2005 liitettä VI koskevasta poikkeuksesta, jonka mukaan yhteisöön saa 1 päivään toukokuuta 2007 tuoda kyseisessä liitteessä tarkoitettuja tuotteita, joista on annettu asiaan kuuluvat tuontitodistukset noudattaen tapauksen mukaan yhdenmukaistettuja yhteisön sääntöjä, jotka olivat voimassa ennen 1 päivää tammikuuta 2006, ja muutoin kansallisia sääntöjä, joita jäsenvaltiot sovelsivat ennen kyseistä päivämäärää.
            
         
               (4)
            
            
               Jotta vältetään se, ettei kolmannen maan todistusjärjestelmän myöhäisestä mukauttamisesta asetuksella (EY) N:o 2074/2005 käyttöön otettuun uuteen todistusjärjestelmään aiheudu kaupan keskeytymistä eikä hallinnollisia vaikeuksia yhteisöön saapumispaikoilla, aiemman todistusjärjestelmän nojalla myönnettyjen ja ennen 1 päivää toukokuuta 2007 allekirjoitettujen todistusten käyttö olisi sallittava 1 päivän toukokuuta 2007 jälkeen 30 päivään kesäkuuta 2007 saakka tuotaessa kyseisen asetuksen liitteessä VI tarkoitettuja tuotteita yhteisöön.
            
         
               (5)
            
            
               Kalaöljy sisältyy kalastustuotteiden määritelmään. Asetuksen (EY) N:o 853/2004 liitteessä III vahvistetaan erityiset vaatimukset ihmisravinnoksi tarkoitetun kalaöljyn tuotannolle ja saattamiselle markkinoille. Asetuksen (EY) N:o 2076/2005 7 artiklan 3 kohdassa säädetään kuitenkin tätä liitettä koskevasta poikkeuksesta 31 päivään lokakuuta 2007 saakka kolmansissa maissa toimivien, ihmisravinnoksi tarkoitettua kalaöljyä tuottavien laitosten osalta. Näin ollen olisi säädettävä siirtymäjärjestelyistä, joiden nojalla sallitaan 31 päivään joulukuuta 2007 tällaisten tuotteiden tuonti yhteisöön, kunhan niiden mukana on ennen komission asetuksen (EY) N:o 1664/2006 voimaantuloa sovellettavien kansallisten sääntöjen mukaisesti myönnetyt todistukset.
            
         
               (6)
            
            
               Asetuksen (EY) N:o 2076/2005 17 artiklassa sallitaan tiettyjen kolmansien maiden, joissa ei ole vielä suoritettu yhteisön tarkastusta, viedä eläviä simpukoita ja kalastustuotteita yhteisöön tietyin edellytyksin. Näiden tuotteiden mukana on oltava komission päätöksissä 95/328/EY (5) ja 96/333/EY (6) vahvistetun mallin mukaiset terveystodistukset, joihin sisältyy yksinomaan kansanterveysnäkökohtia koskeva vakuutus. Eläinten terveyttä silmällä pitäen näitä terveystodistusten malleja on täydennettävä asetuksella (EY) N:o 2074/2005 käyttöön otetuilla todistuksilla, jotka koskevat sekä kansanterveyteen että eläinten terveyteen liittyviä näkökohtia. Selkeyden ja oikeusvarmuuden vuoksi ja hallinnollisen rasituksen vähentämiseksi on näin ollen välttämätöntä viitata ainoastaan asetuksella (EY) N:o 2074/2005 käyttöön otettuihin todistuksiin.
            
         
               (7)
            
            
               Sen vuoksi asetusta (EY) N:o 2076/2005 olisi muutettava,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 2076/2005 seuraavasti:
   
               1.
            
            
               Korvataan 7 artiklan 4 kohta seuraavasti:
               ”4.   Poiketen siitä, mitä asetuksen (EY) N:o 2074/2005 liitteessä VI säädetään
               
                           a)
                        
                        
                           yhteisöön saa 30 päivään kesäkuuta 2007 tuoda kyseisessä liitteessä tarkoitettuja tuotteita, joista on annettu ennen 1 päivää toukokuuta 2007 asianmukaisesti täytetty ja allekirjoitettu todistus noudattaen tapauksen mukaan yhdenmukaistettuja yhteisön sääntöjä, jotka olivat voimassa ennen 1 päivää tammikuuta 2006, ja muutoin kansallisia sääntöjä, joita jäsenvaltiot sovelsivat ennen kyseistä päivämäärää;
                        
                     
                           b)
                        
                        
                           yhteisöön saa 31 päivään joulukuuta 2007 tuoda kalaöljyä, josta on ennen komission asetuksen (EY) N:o 2074/2005 voimaantuloa sovellettavien kansallisten sääntöjen mukaisesti annettu ennen 31 päivää lokakuuta 2007 asianmukaisesti täytetty ja allekirjoitettu todistus.”.
                        
                     
         
               2.
            
            
               Korvataan 17 artiklan 2 kohdan b alakohta seuraavasti:
               
                           ”b)
                        
                        
                           tuojajäsenvaltion toimivaltaisen viranomaisen on varmistettava, että nämä tuodut tuotteet saatetaan ainoastaan sen omille markkinoille tai samanlaisen tuonnin salliville kansallisille markkinoille; ja”.
                        
                     
         
               3.
            
            
               Lisätään 17 artiklan 2 kohtaan c alakohta seuraavasti:
               
                           ”c)
                        
                        
                           kolmannen maan tai alueen toimivaltainen viranomainen toteuttaa aiheelliset toimenpiteet varmistaakseen, että näiden tuotavien tuotteiden mukana on 31 päivästä lokakuuta 2007 asetuksen (EY) N:o 2074/2005 liitteessä VI vahvistettujen mallien mukainen terveystodistus.
                           Näitä tuotteita, joista on annettu ennen 31 päivää lokakuuta 2007 sovellettavien kansallisten sääntöjen mukaisesti asianmukaisesti täytetty ja allekirjoitettu todistus, saa kuitenkin tuoda yhteisöön 31 päivään joulukuuta 2007.”.
                        
                     
         2 artikla
   Tämä asetus tulee voimaan 1 päivänä toukokuuta 2007.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä huhtikuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 139, 30.4.2004, s. 55. Oikaisu EUVL L 226, 25.6.2004, s. 22. Asetus sellaisena kuin se on viimeksi muutettuna neuvoston asetuksella (EY) N:o 1791/2006 (EUVL L 363, 20.12.2006, s. 1).
   
      (2)  EUVL L 139, 30.4.2004, s. 206. Oikaisu EUVL L 226, 25.6.2004, s. 83. Asetus sellaisena kuin se on viimeksi muutettuna asetuksella (EY) N:o 1791/2006.
   
      (3)  EUVL L 338, 22.12.2005, s. 83. Asetus sellaisena kuin se on viimeksi muutettuna asetuksella (EY) N:o 1666/2006 (EUVL L 320, 18.11.2006, s. 47).
   
      (4)  EUVL L 338, 22.12.2005, s. 27. Asetus sellaisena kuin se on viimeksi muutettuna asetuksella (EY) N:o 1664/2006 (EUVL L 320, 18.11.2006, s. 13).
   
      (5)  EYVL L 191, 12.8.1995, s. 32. Päätös sellaisena kuin se on viimeksi muutettuna päätöksellä 2004/109/EY (EUVL L 32, 5.2.2004, s. 17).
   
      (6)  EYVL L 127, 25.5.1996, s. 33. Päätös sellaisena kuin se on viimeksi muutettuna päätöksellä 2004/119/EY (EUVL L 36, 7.2.2004, s. 56).